CELEX: 62010CA0435
Language: el
Date: 2011-11-17 00:00:00
Title: Υπόθεση C-435/10: Απόφαση του Δικαστηρίου (τέταρτο τμήμα) της 17ης Νοεμβρίου 2011 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — J. C. van Ardennen κατά Raad van bestuur van het Uitvoeringsinstituut werknemersverzekeringen (Οδηγία 80/987/ΕΟΚ — Προστασία των εργαζομένων σε περίπτωση αφερεγγυότητας του εργοδότη — Αποζημίωση λόγω αφερεγγυότητας — Πληρωμή εξαρτώμενη από εγγραφή του ενδιαφερομένου ως προσώπου που αναζητεί εργασία)

28.1.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 25/17
            
         
      Απόφαση του Δικαστηρίου (τέταρτο τμήμα) της 17ης Νοεμβρίου 2011 [αίτηση του Centrale Raad van Beroep (Κάτω Χώρες) για την έκδοση προδικαστικής αποφάσεως] — J. C. van Ardennen κατά Raad van bestuur van het Uitvoeringsinstituut werknemersverzekeringen
      (Υπόθεση C-435/10) (1)
      
      (Οδηγία 80/987/ΕΟΚ - Προστασία των εργαζομένων σε περίπτωση αφερεγγυότητας του εργοδότη - Αποζημίωση λόγω αφερεγγυότητας - Πληρωμή εξαρτώμενη από εγγραφή του ενδιαφερομένου ως προσώπου που αναζητεί εργασία)
      (2012/C 25/27)
      Γλώσσα διαδικασίας: η ολλανδική
      
         Αιτούν δικαστήριο
      
      Centrale Raad van Beroep
      
         Διάδικοι στην υπόθεση της κύριας δίκης
      
      J. C. van Ardennen
      
         κατά
      
      Raad van bestuur van het Uitvoeringsinstituut werknemersverzekeringen
      
         Αντικείμενο
      
      Αίτηση εκδόσεως προδικαστικής αποφάσεως — Centrale Raad van Beroep — Ερμηνεία των άρθρων 4, 5 και 10 της οδηγίας 80/987/EOK του Συμβουλίου, της 20ής Οκτωβρίου 1980, περί προσεγγίσεως των νομοθεσιών των κρατών μελών σχετικά με την προστασία των μισθωτών σε περίπτωση αφερεγγυότητας του εργοδότη (ΕΕ ειδ. έκδ. 05/004, σ. 35), όπως τροποποιήθηκε με την οδηγία 2002/74/ΕΚ (JO L 270, σ. 10) — Έκταση της εγγυήσεως που παρέχεται από τον οργανισμό εγγυήσεως — Εθνική νομοθεσία υποχρεώνουσα τους μισθωτούς να εγγραφούν αμέσως, πριν ζητήσουν την εξόφληση απλήρωτων μισθολογικών απαιτήσεων, ως πρόσωπα που αναζητούν εργασία
      
         Διατακτικό
      
      Τα άρθρα 3 και 4 της οδηγίας 80/987/ΕΟΚ του Συμβουλίου, της 20ής Οκτωβρίου 1980, περί προστασίας των μισθωτών σε περίπτωση αφερεγγυότητας του εργοδότη, όπως τροποποιήθηκε με την οδηγία 2002/74/ΕΚ του Ευρωπαϊκού Κοινοβουλίου και του Συμβουλίου, της 23ης Σεπτεμβρίου 2002, αποκλείουν εθνική ρύθμιση κατά την οποία η δυνατότητα των εργαζομένων, των οποίων ο εργοδότης βρίσκεται σε κατάσταση αφερεγγυότητας, να επικαλεστούν στο ακέραιο το δικαίωμά τους να τους εξοφληθούν απλήρωτες μισθολογικές απαιτήσεις, όπως οι επίμαχες στην κύρια δίκη, εξαρτάται από υποχρέωση εγγραφής τους ως προσώπων που αναζητούν εργασία.
      
         (1)  ΕΕ C 317 της 20.11.2010.